nang mahintohinto ng kaunti, ay sinabi ni pecson, na: mabuti, mabuti, mabuting mabuti, ngunit isang palagay. kung sa lahat ng iyan, ang general ay sumangguni rin, sumangguni at sumangguni, at pagkatapos ay ipagkait sa atin ang kapahintulutan? ang palagay ay bumagsak na wariy tubig na malamig. ang lahat ay napatingin kay sandoval; itoy natubigan. kung gayon. ang sabing paurongsulong. kung gayon? kung gayon ang bulalas ni sandoval na sumusulak pa ang dugo dahil sa mga pagakpakan at sa isang udyok ng sigabo sa dahilang sa mga kasulatan at sa mga limbag ay ipinahahayag na iniibig niya ang inyong ikatututo ngunit pinipigil at ipinagkakait ang gayon pag sumapit na ang pagsasagawa, kung gayon, mga ginoo, ang inyong mga pagsusumikap ay hindi nasayang, natuklas ninyo ang hindi natuklas ng sino man, na maalis ang balatkayo at kayoy hamunin! mabuti, mabuti! ang masigabong sigawan ng ilan. purihin si sandoval! mabuti ang ukol sa paghamon! ang dagdag ng iba. hamunin tayo!